Κοτόπουλο σοτέ με λεμονάτη σος μουστάρδας
Εύκολο, νοστιμότατο και ζουμερότατο, καλύτερο από πολλών εστιατορίων.
2 φιλέτα από στήθος κοτόπουλου, 2 κουτ. σούπας ελαιόλαδο, 1 κουτ. σούπας μουστάρδα Maille Wholegrain, 50 ml χυμός λεμονιού, 1/2 κουτ. γλυκού μέλι ανθέων, μερικοί κόκκοι μπαχάρι, 1 φύλλο δάφνης, 1 σκελίδα σκόρδου, λιωμένη, αλάτι, φρεσκοτριμμένο πιπέρι
Για να ετοιμάσουμε το κοτόπουλο σοτέ με λεμονάτη σος μουστάρδας κόβουμε τα φιλέτα κοτόπουλου εγκαρσίως στη μέση, έτσι ώστε να έχουμε 4 πιο λεπτά φιλέτα.Τα βάζουμε σε ένα μπολ και τα περιχύνουμε με τη 1 κουταλιά από το μετρημένο λάδι.Αλατοπιπερώνουμε και ανακατεύουμε καλά.Ζεσταίνουμε ένα μεγάλο αντικολλητικό τηγάνι σε μέτρια προς δυνατή φωτιά.Βάζουμε τα φιλέτα και τα σοτάρουμε για 1-2 λεπτά από κάθε πλευρά ή μέχρι να ροδίσουν ελαφρώς.Προσθέτουμε τα υπόλοιπα υλικά (όχι τη δεύτερη κουταλιά λάδι) και ανακατεύουμε ελαφρώς να πάνε παντού.Χαμηλώνουμε τη φωτιά και μαγειρεύουμε για άλλα 6-7 λεπτά ή μέχρι να γίνει το κοτόπουλο (ελέγχουμε κόβοντας ένα κομμάτι).Αν χρειαστεί προσθέτουμε 1-2 κουταλιές νερό κατά το ψήσιμο.Αποσύρουμε από τη φωτιά, πετάμε τα μπαχάρια και τη δάφνη και περιχύνουμε με τη 1 κουταλιά λάδι.Ελέγουμε το αλατοπίπερο.Σερβίρουμε με λαχανικά βραστά ή του ατμού.
Κοτόπουλο